Supertaal: Humor & grappe » Sien jy vir Jesus?
Tuis » Lekker » Humor & grappe » Sien jy vir Jesus?
Sien jy vir Jesus? [boodskap #120703] So, 05 Augustus 2018 09:47
Ná 'n lang nag in die Akker stap 'n Stellenboschse student huis toe langs die Eersterivier. Dis Sondagoggend, en 'n groepie kerkgangers staan in 'n ry en sing. Die student val instinktief agter in die ry in.
Vooraan staan 'n lekeprediker halflyf in die water, en doop die mense soos hulle verbykom. Een vir een druk hy hulle koppe agteroor in die water, lig hulle weer op, en vra: "Sien jy vir Jesus?" Die mense se oë blink in ekstase, en elke "ja" word met 'n koor van "halleluja" begroet. Uiteindelik kom die student ook aan die beurt, en na al die ure in die Akker is dit nie moeilik om sy kop onder die water te kry nie.
"Sien jy vir Jesus?" roep die prediker.
"Nee," antwoord die student.
Weer druk die prediker sy kop onder die water, hierdie keer met meer oortuiging, lig hom regop, en vra: "Sien jy vir Jesus?"
"Nee," antwoord die student weer.
Vir die derde keer verdwyn sy kop onder die water, en die prediker wik en weeg duidelik voor hy die bedremmelde student weer ophelp. "Sien jy vir Jesus?" roep die prediker, hard genoeg om dit duidelik te maak dat hier 'n regte en 'n verkeerde antwoord is.
"Verdomp nee, ek sien hom nie!" skree die student terug. "Is jy seker dis hier waar hy ingeval het?"
Re: Sien jy vir Jesus? [boodskap #120704 is 'n antwoord op boodskap #120703] So, 05 Augustus 2018 15:41
Nuut hierso, verwag ek toe 'n Sondag boodskappie - maar ek het lekker gelag!
Re: Sien jy vir Jesus? [boodskap #120705 is 'n antwoord op boodskap #120704] So, 05 Augustus 2018 18:41
Dis 'n ou grappie wat lank terug die rondte gedoen het.
Hoop nie mense vat dit verkeerd op nie...
Re: Sien jy vir Jesus? [boodskap #120706 is 'n antwoord op boodskap #120705] Ma, 06 Augustus 2018 06:08
Dit is eintlik 'n baie diep grappie .... ek sal nog 'n bietjie moet dink en dan probeer om die dieper betekenis in woorde te omskep
Vorige onderwerp: Oom Hannes en die groot vis
Volgende onderwerp: Mike en sy pikkewyne
- Algemeen Kennisgewings Koeitjies & kalfies- Taal Afrikaans, ons taal Prosa & poësie Ensiklopedie Woordeboek Language Help/ Taalhulp/ Sprachhilfe- Lekker Sport & ontspanning TV, flieks & vermaak Musiek & liriek Humor & grappe Kos & resepte Reis & vakansie Stokperdjies & kunsvlyt- Ernstig Nuus Wiele Troeteldiere Rekenaars & selfone Geloof & kerksake Gesondheid & boereraat Veiligheid & wapens Genealogie & famieliesake Boeke, tydskrifte & koerante Onderwys & opvoeding Landbou & veeteelt Ekonomie & geldsake Emigrasie & buiteland Koop & verkoop
Tyd nou: Ma Jul 15 23:53:04 UTC 2019